**SIHTFINANTSEERIMISLEPING nr 1.2-3.7/20/505**

(kuupäev digitaalallkirjas)

**Ettevõtluse Arendamise Sihtasutus**, registrikood 90006006, aadress Lasnamäe 2, Tallinn 11412 (edaspidi **EAS**), mida esindab juhatuse liige Sigrid Harjo põhikirja alusel,

ja

**Eesti Vabariik**, mida esindab pädeva ametiasutusena **Veeteede Amet**, registrikood 70002414, aadressiga Valge 4, Tallinn 11413 (**Amet**), mida esindab meresõiduohutuse teenistuse juhataja – peadirektori asetäitja peadirektori ülesannetes Marek Rauk põhimääruse alusel,

keda edaspidi nimetatakse eraldi **Pool** ja mõlemad koos **Pooled**, sõlmisid lepingu (edaspidi **Leping**) alljärgnevas:

**1. Üldsätted**

1.1 Lepingu dokumendid koosnevad Lepingust ja koos Lepinguga allkirjastatud lisadest (edaspidi Lisad) ning Lisadest, milles lepitakse kokku pärast Lepingu sõlmimist.

1.2 Ükski Lepingust tuleneva õiguse realiseerimisel või kohustuse täitmisel esinev viivitus ei tähenda sellest õigusest ja kohustusest loobumist ning ühegi õiguse eraldi või osaline täitmine ei välista selle õiguse täies mahus teostamist.

1.3 Lepingu üksiku sätte kehtetus selle vastuolu tõttu seadusega ei too kaasa kogu Lepingu või selle teiste sätete kehtetust. Seadusega vastuolus oleva sätte ilmnemisel teevad Pooled oma parimad jõupingutused selle sätte asendamiseks seadusega kooskõlas oleva sättega.

1.4 Pooled juhinduvad Eesti Vabariigis kehtivatest õigusaktidest ja käesolevast Lepingust.

1.5 25.11.2020 vastu võetud Vabariigi Valitsuse seaduse ja teiste seaduste muutmise seaduse (Lennuameti, Maanteeameti ja Veeteede Ameti ühendamine) alusel ühendatakse Lennuamet, Veeteede Amet ja Maanteeamet ning moodustatakse eeltoodud asutuste õigusjärglasena alates 01.01.2021 Transpordiamet.

**2. Lepingu eesmärk ja ese**

2.1 Käesoleva Lepingu eesmärgiks on sätestada tingimused, mille kohaselt EAS annab Ametile ning Amet kasutab EASi poolt antavat riiklikku toetust kogusummas kuni 123 637 (**sada kakskümmend kolm tuhat kuussada kolmkümmend seitse**) eurot (edaspidi **sihtfinantseering**) Eesti laevanduse rahvusvahelise konkurentsivõime suurendamise (edaspidi **Projekt**) elluviimiseks.

2.2 Lepingu esemeks on Poolte õigused ja kohustused seoses sihtfinantseeringu üleandmise ja kasutamisega perioodil **01.11.2020―31.12.2021**.

**3. Tegevuste alused**

3.1 Pooled lähtuvad oma tegevuste korraldamisel dokumendist Vabariigi Valitsuse 02.08.2012 korraldusega nr 342 heaks kiidetud riiklik arengukava „Eesti merenduspoliitika 2012―2020“.

3.2 Majandus- ja Kommunikatsiooniministeeriumi ning EASi vahel on 29.04.2020 sõlmitud riigieelarvelise sihtotstarbelise toetuse kasutamise leping nr 1.1-8.1/20/150, mille alusel on määratud EASile vahendid laevanduse toetusprogrammi sihtfinantseerimiseks.

3.3 EAS on Projekti sihtfinantseerija, kes kontrollib toetuse väljamaksmise aluseks olevate dokumentide nõuetele vastavust ja kulude abikõlblikkust ning teeb toetuse väljamakse või keeldub sellest. Selleks on EAS juhatus kinnitanud otsusega nr 1.1-5.2/20/7474 Eesti laevanduse rahvusvahelise konkurentsivõime suurendamise programmdokumendi.

3.4 Amet on Projekti elluviija, kes teostab sihtfinantseeritavaid tegevusi ning teeb abikõlblikke kulusid. Ameti kinnitusel on tal selleks olemas kõik vajalikud õigused, kvalifitseeritud töötajad, erialased teadmised ja oskused ning kogemused.

3.5 Pooled on oma majandustegevuses teineteisest sõltumatud, kumbki Pool ei vastuta teise Poole tegevuse eest.

3.6 Pooled lähtuvad abikõlblike ja mitteabikõlblike kulude määratlemisel Lepingust. Kõik Lepingu muudatused vormistatakse Lepingu Lisana.

3.7 Sihtfinantseeringu eraldamise aluseks on Ameti poolt esitatud ning EASi poolt kinnitatud eelarve/ tegevuskava (Lisa 1) ja väljamaksetaotlus.

**4. Sihtfinantseeringu abikõlblikud tegevused ja kulud**

4.1 Lepingu alusel sihtfinantseerib EAS Projekti elluviimisega otseselt seotud tegevusi ja kulusid (edaspidi abikõlblikud kulud) vastavalt lisale 1.

**5. Sihtfinantseeringu mitteabikõlblikud kulud**

5.1 EAS ei sihtfinantseeri järgmisi tegevusi või kulusid (edaspidi mitteabikõlblikud kulud):

5.1.1 mitterahalised sissemaksed;

5.1.2 kulud, mille eest on tasutud tasaarvelduse korras;

5.1.3 trahvid, kohtukulud, viivised;

5.1.4 pangagarantiid, kindlustusmaksed;

5.1.5 erisoodustusena käsitletav kulu ja sellelt tasutav maks, väljaarvatud esindus- ja vastuvõtukulu;

5.1.6 põhi- ja väikevahendite, inventari ja seadmete, välja arvatud infotehnoloogilise materiaalse ja immateriaalse vara, soetamise ja investeerimiskulud;

5.1.7 muud abikõlblike tegevustega mitte seotud ning Projekti elluviimise seisukohast põhjendamatud ja ebaolulised kulud.

**6. Amet kohustub:**

6.1 teostama Lepingu eesmärgid, viies ellu Lepingus sätestatud tegevused vastavalt lepingus toodud sihtfinantseerimise eelarvele ja tegevuskavale;

6.2 esitama EASile sihtfinantseerimise teatise toetuse kasutamise kohta üks kord kvartalis sellele järgneva kuu 15-ks kuupäevaks kogu Lepingu perioodi jooksul;

6.3 tagama oma tegevuse ja selle mistahes viisil või vormis ilmnevate tulemuste seaduslikkuse;

6.4 viivitamatult informeerima EASi kirjalikult kõikidest asjaoludest, mis mõjutavad või võivad mõjutada Lepingu alusel ja selle raames tehtavaid tegevusi ja/või kokkulepitud ajagraafikutest kinnipidamist;

6.5 vastama Projekti elluviimise kohta esitatud küsimustele ning esitama EASile tähtaegselt nõutud informatsiooni;

6.6 pidama raamatupidamisarvestust sihtfinantseerimise kohta nii, et see on selgelt eristatav muudest kuludest;

6.7 võimaldama EASil ja teistel EASi poolt volitatud isikutel (sh audiitor) teostada järelvalvet sihtfinantseeringu kasutamise üle, sh võimaldama kontrollida sihtfinantseeringu kasutamist kajastavat dokumentatsiooni ja jälgida Projekti kulgu;

6.8 andma EASi poolt nimetatud audiitori ja EASi järelvalvet teostava isiku kasutusse kõik Lepinguga seotud andmed ja dokumendid mõistliku aja jooksul, kuid mitte hiljem kui kümne (10) tööpäeva jooksul nõudmisest arvates ning osutama auditi ja järelvalve kiireks läbiviimiseks igakülgset abi;

6.9 esitama EASile EASi poolt kehtestatud vormis Projekti tegevusaruande ja kuluaruande ettemakse kinnikandmise tõendamiseks järgmiselt:

6.9.1.perioodi 01.11.2020 – 30.06.2021 aruande esitamise tähtaeg on 31. juuli 2021;

6.9.2. perioodi 01.07.2021 – 31.12.2021 aruande esitamise tähtaeg on 31. jaanuar 2022;

6.10 juhul kui osa sihtfinantseeringust jääb Lepingu perioodil kasutamata, kohustub Amet kandma kasutamata jäänud sihtotstarbelise eraldise tagasi EASi poolt nimetatud kontole kümne (10) tööpäeva jooksul pärast aruande kinnitamist;

6.11 säilitama Lepingu täitmisega seonduvat dokumentatsiooni vastavalt raamatupidamise seadusele vähemalt seitse (7) aastat arvates vastava majandusaasta lõppemisest;

6.12 tagama sihtfinantseeringu raames tehtud kulude abikõlblikkuse ja vastavuse Lepingule ning muudele õigusaktide nõuetele, sh järgima riigihangete seadust;

6.13 järgima Lepingu lisaks 1 olevat eelarvet ja tegevuskava. Amet võib ilma EASi nõusolekuta muuta Projekti eelarves konkreetsele tegevusele ettenähtud eelarverea mahtu teise eelarverea mahu arvelt kuni 10%.

**7. EAS on õigustatud:**

7.1 teostama jooksvat kontrolli ja nõudma igal ajal informatsiooni Lepingu täitmise kohta, mida Amet on kohustatud andma hiljemalt kümne (10) tööpäeva jooksul;

7.2 andma puuduste avastamisel Ametile korraldusi avastatud puuduste kõrvaldamiseks, kusjuures Amet on sellisel juhul kohustatud kõrvaldama kõik ilmnenud puudused viivitamatult ja omal kulul;

7.3 teostama Projekti toimumispaigas kohapealset olukorda fikseerivaid külastusi ning mujal aset leidvat paikvaatlust, auditit, läbiviidavate hangete kontrolli ja järelevalvetoiminguid;

7.4 keelduma Lepingu muudatuse kooskõlastamisest, kui see on vastuolus sihtfinantseerimise eesmärkidega;

7.5 nõudma toetuse tagasi, kui Amet ei täida Lepingu tingimusi vastavalt sihtfinantseerimise eesmärkidele;

7.6 peatama toetuse väljamakse, kui EASil on põhjendatud kahtlus Ameti suutlikkuses Lepingu täitmise osas;

7.7 EASil on õigus igal ajal toetuse maksmine peatada, seda vähendada või lõpetada, samuti väljamakstud toetus osaliselt või täielikult tagasi nõuda kui Amet rikub Lepingut, ei kasuta talle EASi poolt eraldatud vahendeid sihtotstarbeliselt, sh kasutab toetust mitteabikõlblike kulude katmiseks või on jätnud toetuse vahendid kasutamata.

**8. EAS kohustub:**

8.1 andma Ametile kõikvõimalikku informatsiooni, mis on vajalik Lepingu täitmiseks;

8.2 maksma Ametile sihtfinantseeringuna kuni 123 637 eurot maksetaotluse alusel (EASi poolt antud vormil) alljärgnevalt:

8.2.1 summas 111 273,3 eurot neljateistkümne (14) tööpäeva jooksul pärast Lepingu sõlmimist ja maksetaotluse esitamist;

8.2.2 kuni 10% sihtfinantseeringut (ehk kuni 12 363,7 eurot) pärast kogu Projekti tegevuste elluviimist, aruannete heakskiitmist EASi poolt ja maksetaotluse esitamist;

8.3 menetlema Ameti poolt esitatud aruande kahekümne (20) tööpäeva jooksul.

**9. Pooltevahelised teated ja kontaktisikud**

9.1 Pooled edastavad kõik Lepinguga seotud teated ja ettepanekud teisele Poolele vähemalt kirjalikku taasesitamist võimaldavas vormis (e-kirja teel) Lepingus märgitud aadressil, v.a informatiivse iseloomuga teated, millel ei ole õiguslikke tagajärgi.

9.2 Lepinguga seotud informatiivseid teateid võivad Pooled edastada telefoni teel.

9.3 Pooled teavitavad üksteist kõigist asjaoludest, mis võivad omada tähtust Lepingu eesmärgi saavutamise seisukohast.

9.4 EASi esindaja Ametile kõigis Lepingu täitmisega seotud küsimustes vajaliku informatsiooni andmisel ja teostatud tegevuste osas on toetuste keskuse aruandluse ja info valdkonnajuht Airi Vekmann, e-post airi.vekmann@eas.ee, telefon + 372 627 9510.

9.5 Ameti esindaja kõigis Lepingu täitmisega seotud küsimustes Lepingus sätestatud kohustuste täitmisel, sh EASile esitatava teabe esitamisel on merenduse konkurentsivõime osakonna juhataja Margit Markus Moossen, telefon:

6205 534; e-post: margit.markusmoossen@vta.ee.

9.6 Poolte esindajate muutumisel teavitatakse sellest teist Poolt e-posti teel.

**10. Poolte muud õigused ja kohustused ning vastutus**

10.1 Pooled kohustuvad teavitama üksteist viivitamatult asjaoludest, mis mõjutavad või võivad mõjutada Lepingu täitmist ning takistada Lepingus sätestatud eesmärkide saavutamist.

10.2 Pooled kohustuvad käituma teineteise suhtes lugupidavalt, mõistlikult ja heas usus ning Lepingu täitmisel hoiduma tegudest, mis võiksid kahjustada teise Poole huve või mainet.

10.3 Pool kannab täielikku varalist vastutust Lepingu tingimuste täitmata jätmise või mittekohase täitmisega teisele Poolele tekitatud kahju eest.

**11. Vääramatu jõud**

11.1 Pooled on vabastatud vastutusest Lepingu mittetäitmise või mittekohase täitmisega tekitatud kahju eest, kui Lepingu mittetäitmine või mittekohane täitmine on tingitud sellistest asjaoludest nagu üleujutus, tulekahju, maavärin või muu loodusõnnetus, sõda või sõjalised operatsioonid.

11.2 Pooled on kohustatud rakendama kohaseid meetmeid, et ära hoida teisele Poolele kahju tekitamine ja tagada võimaluste piires oma Lepingust tulenevate ja sellega seotud kohustuste täitmine.

11.3 Pooled on kohustatud teineteisele viivitamatult teatama vääramatu jõuna kvalifitseeritavatest asjaoludest.

**12 Lõppsätted**

12.1 Käesolev Leping jõustub allakirjutamise hetkest mõlema poole poolt.

12.2 Lepingut rakendatakse tagasiulatuvalt alates 1. novembrist 2020.

12.3 Leping kehtib, kuni Pooled on oma vastastikused Lepingust tulenevad kohustused täitnud.

12.4 Poolel on õigus käesolev Leping ilma etteteatamistähtajata üles öelda, juhul kui teine Pool rikub oluliselt käesolevast Lepingust tulenevat kohustust.

12.5 Lepingut võib muuta poolte kokkuleppel kirjalikus vormis. Kokkulepped muus vormis ei ole Pooltele täitmiseks siduvad.

**13 Vaidluste lahendamise kord**

13.1 Lepingu täitmisel tekkinud vaidlused lahendavad Pooled kokkuleppel. Mõlemat Poolt rahuldavale kokkuleppele mittejõudmisel kuulub vaidlus lahendamisele Harju Maakohtus.

Lepingule on lisatud lahutamatute osadena järgmised lisad:

Lisa 1 – Projekti tegevuskava ja eelarve

**Poolte allkirjad:**

*(allkirjastatud digitaalselt) (allkirjastatud digitaalselt)*

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Sigrid Harjo Marek Rauk